
CONSILIUL JUDEŢEAN                                                                                               
HOTĂRÂRE

privind schimbarea denumirii Liceului Tehnologic Special „Sfânta Maria” Bistriţa în Şcoala Profesională Specială „Sfânta Maria” Bistriţa, începând cu anul şcolar 2017-2018
Consiliul Judeţean Bistriţa-Năsăud, întrunit în şedinţă ordinară în data de 22.02.2017, în prezenţa a 27 consilieri judeţeni; 

Având în vedere:

- expunerea de motive nr. II/22.02.2017 a Vicepreşedintelui Consiliului Judeţean Bistriţa-Năsăud;

- raportul nr. IIC/22.02.2017 al Direcţiei economice din cadrul Consiliului Judeţean Bistriţa-Năsăud; 

- adresa nr. 86/13.01.2017 a Liceului Tehnologic Special „Sfânta Maria” Bistriţa înregistrată la Consiliul Judeţean Bistriţa-Năsăud cu nr. II/1290 din 26.01.2017;
- adresa nr. IX/816/18.01.2017 a Consiliului Judeţean Bistriţa-Năsăud transmisă pentru solicitarea avizului Primăriei municipiului Bistriţa;
       - avizul emis de Primăria municipiului Bistriţa prin Hotărârea Consiliului local Bistriţa nr. 12 din 31.01.2017 privind emiterea avizului Consiliului local al municipiului Bistriţa pentru modificarea denumirii unităţii de învăţământ preuniversitar de stat Liceul Tehnologic Special „Sfânta Maria” în Şcoală Profesională Specială „Sfânta Maria”;
      - avizul nr. 1/2017  emis de Comisia Judeţeană de Atribuire de Denumiri Bistriţa-Năsăud din cadrul Instituţiei Prefectului - judeţul Bistriţa-Năsăud, înregistrat la Consiliul Judeţean Bistriţa-Năsăud cu nr. II/2560 din 16.02.2017;
- prevederile art. 2 lit. c) din Ordonanţa Guvernului nr. 63/2002 privind atribuirea sau schimbarea de denumiri, cu modificările şi completările ulterioare;

      - prevederile art. 2, art. 4 lit g) şi art. 5 lit a) din Anexa nr. 1 din Ordinul Ministerului Educaţiei, Cercetării, Tineretului şi Sportului nr. 6564/13.12.2011 privind aprobarea Procedurii de atribuire a denumirilor unităţilor de învăţământ din sistemul naţional de învăţământ preuniversitar, cu modificările şi completările ulterioare;

-  prevederile Legii nr. 1/2011 a educaţiei naţionale, cu modificările şi completările ulterioare;
· raportul nr. IBa/2418/15.02.2017 al Comisiei de cultură;

· raportul nr. IBa/2759/21.02.2017 al Comisiei de administraţie;

          În temeiul prevederilor art. 91 alin. (1)  lit. d),  alin. (5) lit. a) pct. 1, art. 97, art. 115 alin. (1) lit. c)  din Legea nr. 215/2001 privind administraţia publică locală, republicată, cu modificările şi completările ulterioare, 


HOTĂRĂŞTE:

Art.1. Se  aprobă schimbarea denumirii  Liceului Tehnologic Special „Sfânta Maria” Bistriţa, cu sediul în municipiul Bistriţa, Bulevardul Independenţei, nr. 23,  în Şcoala Profesională Specială  „Sfânta Maria” Bistriţa începând cu anul şcolar 2017-2018.
Art.2. Începând cu aceeaşi dată se abrogă Hotărârea Consiliului Judeţean Bistriţa-Năsăud nr. 26 din 11.07.2012 privind atribuirea denumirii de LICEUL TEHNOLOGIC SPECIAL „SFÂNTA MARIA” Bistriţa, actualului Grup Şcolar „Sfânta Maria” Bistriţa.
Art.3. Prezenta hotărâre a fost adoptată cu un număr de 27 voturi „pentru”.
Art.4. Cu ducerea la îndeplinire a prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi Liceul Tehnologic Special „Sfânta Maria” Bistriţa.
Art.5. Prezenta hotărâre se comunică de către Serviciul administraţie şi relaţii publice cu:
        -   Liceul Tehnologic Special „Sfânta Maria” Bistriţa;
· Direcţia economică;

· Inspectoratul Şcolar Judeţean Bistriţa-Năsăud;

· Instituţia Prefectului judeţului Bistriţa-Năsăud;
VICEPREŞEDINTE,

VASILE PUICA

